
Den conexion cu e proceso di automatisacion di departamentonan di Gobierno 


BID A LANSA E PROYECTO "ORDO FACIL" 


bishita Bureau Interne Diensten (BID) pa e lansamento di e 
proyecto nobo di innovacion "Ordo Facil". Manera ta conoci BID 
ta esun cu ta bestel tur e productonan pa Centraal Magazijn 
di Gobierno, y ora tur producto ta aden, e departamentonan 
por pasa busca loke nan a order. Awor cu "Ordo Facil", cada 
departamento di Gobierno, por haci nan order online, cu no 
solamente lo facilita e proceso pa BID, sino tambe lo duna nan 
un miho control riba e inventario di e productonan. 


Prome Minister a expresa di ta sumamente satisfecho pa wak 
cu BID a tuma e paso pa implementa innovacion den nan 
proceso di order, ya cu esaki lo facilita e proceso di order no 
solamente pa BID, sino tambe pa e otro departamentonan. 
Tambe e mandatario ta spera cu e paso aki di BID, lo sirbi 
como ehempel pa e otro departamentonan sigui cu e 
pasonan di automatisacion. Pa tur departamento di Gobierno, 
implementacion di procesonan di innovacion por facilita y 
acelera e sevicio di e departamento na comunidad. 


"Mi ta felicita Shamila Loepstok y henter e famia di BID cu e 
paso importante aki cu nan a logra den apenas 3 luna. Sigur 
un proyecto cu a exigi hopi tempo y trabou, pero cu lo mehora 
e servicio en general di e departamento. E sistema nobo aki 
ta un muestra, di con pasonan chikito pa cu innovacion, por 
trece cambionan asina grandi den eficiencia di e servicio cu e 
departamento ta duna. 

Masha pabien na full e ekipo di BID cu a traha incansabel riba e 
proyecto aki, y danki pa kere y sostene e sistema di innovacion 
y automatisacion", Prome Minister a expresa. MN 

Decoratiecommissie Aruba 
Comision Condecoracion Real Aruba 


“DUNA HONOR NA ESUN CU MERECE HONOR” 


Oportunidad pa entrega proposicionnan pa condecoracion real 2025 


Aruba a conoce e aña aki un grupo grandi di 18 persona cu a 
ricibi un condecoracion real pa motibo cu nan a destaca riba 
diferente tereno y/of a dedica nan mes na nos comunidad. 
Decoratiecommissie Aruba ta informa cu entrante dialuna 6 
di mei 2024 pueblo di Aruba por entrega proposicionnan pa 
personanan ricibi un condecoracion real otro aña na ocasion 
di Dia di Rey na april 2025. 


Pa un persona por wordo considera pa haya un condecoracion 
real, mester tene cuenta cu e accento ta cay riba prestacionnan 
particular pa y den comunidad. Tin dos categoria: 
- Trabao boluntario, pues trabaonan pa cual e persona no a/ta 
ricibi salario 
y pa un periodo di por lo menos 15 aña; 

- Prestacionnan particular cu un persona a haci contra 
pago, pues den su trabao/funcion. 

E prestacionnan aki mester ta di un caliber y nivel di e 
halto ey cu nan ta 

surpasa locual normalmente ta wordo spera di su trabao 
y mester tin un balor 

excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante dialuna 6 di mei 
2024 na balie na entrada na Bestuurskantoor na Playa, na 
Bestuurskantoor na San Nicolaas y na tur MFA. Tambe por 
download e formularionan for di e website di gobierno: www. 
gobierno.aw, www.overheid.aw, www.government.aw 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real, ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Decoratiecommissie Aruba ta enfatisa cu otorgamento di un 
condecoracion real mester keda un sorpresa pa e persona 
concerni. Pa e motibo ey ta di suma importancia pa NO informa 
e persona concerni cu ta bay haci un peticion p'e, ni envolv'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. Y naturalmente 
un persona no por propone su mes. 


E entrega di un proposicion pa un condecoracion real mester 
wordo haci na balie di Bestuurskantoor Oranjestad den un 
envelop cera dirigi na Bureau Minister van Algemene Zaken, 
na atencion di Decoratiecommissie Aruba, Bestuurskantoor, 


ha — “TH 
L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga 

e nomber “Nederlandse Kapittel voor de Civiele Orden”. Nan 
ta duna e conseho definitivo pa 

cu e condecoracionnan real y nan ta hopi estricto. 


Semper un peticion mester wordo manda hopi luna adelanta 
pa por keda cla cu tur tramite na Aruba 

y na Hulanda pa asina e personanan porricibinan condecoracion 
na luna di april di e siguiente afia. 

E afia aki e ultimo dia pa entrega un proposicion pa un 
condecoracion real pa afia 2025 

ta diaranson 31 di juli 2024, 4’or pm. 


Por fabor tuma nota cu proposicionnan incompleto y 
proposicionnan cu a drenta despues di diaranson 
31 di juli (4 or pm) 2024 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabao boluntario y personanan 

cu ta destaca realmente den nan trabao. Ta deseo di 
Decoratiecommissie Aruba pa mira hopi di nan 

ricibi un condecoracion real na 2025, mescos cu e afia aki. Ta 
p’esey un peticion na un y tur pa haci 

un esfuerso pa esaki bira realidad y pa asina Aruba por honra 
su hendenan balioso. Decoratiecommissie Aruba ta spera cu 
pa Dia di Rey 2025 tambe comunidad lo reacciona cu hopi 
entusiasmo pa reconoce esnan cu ta haci trabao importante 
pa y den nos comunidad. 


Den caso cu tin algun pregunta of kier haya mas informacion 
por tuma contacto cu un di e miembronan 
di Decoratiecommissie Aruba: 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 
Tambe por acerca e comision via e-mail: 
gmail.com MN 


condeco.aruba@ 

Prome Minister Evelyn Wever-Croes: 
Durante Un Bunita Ceremonia Solemn 


A RECORDA TUR ESNAN CU A PERDE NAN BIDA 
DURANTE DI DOS GUERA MUNDIAL DEN REINO 
HULANDES 


“Ideal lo tabata si awendia, sin distincion di rasa, color, religion, orientacion of 
poder economico, nos lo por biba den union cu otro” 


Tur afia riba e fecha di 4 di mei, Reino Hulandes ta recorda 
esnan cu a fayece durante e di Dos Guera Mundial cu a dura 
desde afia 1939-1945. Tin Arubianonan tambe cu a perde nan 
bida durante e guera cruel aki. E mas conoci tawata Boy Ecury 
cu a perde su bida na Hulanda, pero tambe tin otro Arubianonan 
cu a bira victima di e guera aki na Europa y na Aruba. E di 
Dos Guera Mundial tabata e guera di mas grandi y esun mas 
mortal den historia cobrando mas di 70 miyon victima y tawatin 
mas di 60 pais envolvi. 


Prome Minister Evelyn Wever-Croes, durante su discurso, a 
pone enfasis riba e echo cu e dia aki no ta recorda solamente 
militarnan pero tambe tur ciudadano cu a perde nan bida durante 
e di Dos Guera Mundial. E sacrificio di tur e personanan aki 
no por bay en vano. Cada ciudadano di Aruba y mundo henter 
por haci e compromiso pa ta mas tolerante cu otro, tin mas 
simpatia y empatia cu otro y comprende otro miho, respetando 
derecho di otro ya cu asina so por logra paz. 


“Awe nos ta reuni un biaha mas aki pa conmemora tur esnan 
cu a sacrifica nan bida durante e Di Dos Guera Mundial. Entre 
nan, e Arubiano Boy Ecury y varios hende homber y hende 
muhe cu a entrega nan bida pa libertdad. 


Sinembargo den e temponan aki, ta parse cu no ta tur hende 
ta corda e sacrificionan aki, ni e motibonan cu a conduci na e 
sacrificionan aki. E filosofo Hegel a yega di bisa: “Historia ta 
siña nos cu nos no ta siña di historia.” 


Ideal lo tabata si awendia, sin distincion di rasa, color, religion, 
orientacion of poder economico, nos lo por biba den union 


cu otro. No ta por nada e prome articulo di nos Constitucion 
ta bisa hustamente esey. Pero lo tabata mas ideal ainda si 
expandiendo e idea aki, e lo tabata aplicabel den tur skina di 
mundo. Nos tin tratadonan internacional cu ta predica esey. 
Sinembargo nos tur sa cu e realidad sunu ta diferente. 


Palabranan manera tolerancia, comprension, convivencia, 
simpatia, empatia, paz, pa menciona algun, no mester ta 
palabranan cu ta den diccionario so, sino nos tin cu busca 
nan significacion. Nos mester purba como sernan humano 
duna cada un di e palabranan aki contenido real door di nos 
accionnan di tur dia, di acuerdo cu nan contenido. 


Mientras cu nos ta para aki awe pa recorda tur victima cu a 
perde nan bida durante Segunda Guera Mundial, laga nos 
reconfirma nos compromiso na e victimanan cu nan sacrificio 
NO tabata en vano. 


Laga nos reconfirma nos compromiso pa ta mas tolerante cu 
otro, 

Pa nos convivi mas cu otro, pa purba compronde otro miho, 
Pa nos demostra no solamente simpatia pero tambe empatia 
pa otro, 

Pasobra solamente asina nos por logra paz. 


Mientras nos ta recorda pasado y reconfirma nos compromiso 
pa paz pa futuro, nos ta consciente cu na otro partinan na 
mundo na e momento aki tin situacionnan di guera activo cu 
ta costando bida humano cruelmente y innecesariamente. E 
palabranan di e filosofo Hegel, ta bolbe bin den mente: “Historia 
ta siña nos cu nos no ta siña di historia.” 

Continuacion A RECORDA TUR ESNAN CU A PERDE NAN BIDA DURANTE.... 


Kico SI nos por haci? E Mexicano Benito Juarez den Congreso 
de la Unión, dia 15 di juli 1867 a bisa: “Entre los individuos, 
como entre las naciones, el respeto al derecho ajeno es la 
paz.” Entre individuonan, como tambe entre nacionnan, e 
respet pa e derecho di otro ta paz. E ta un frase bunita cu ta 
expresa algo cu mester ta comprendibel, logico y cu nos tur 
mester biba di acuerdo cu ne. 


Pues, nos ta mira cu e ta un deseo y anhelo no di awor, pero 
di hopi tempo. Nos no kier biba den un situacion di conflicto 
permanente. 


Mi deseo ta cu cada un di nos como sernan humano, como 
Arubiano orguyoso cu nos ta, sigui purba demostra tolerancia, 
den tur faceta di nos bida diario, di e cosnan mas chikito pa 
e cosnan mas grandi. Pa respeta e derecho di otro, pasobra 
ta e ora ey so nos por tin paz. Tolerancia ta hiba nos na 
comprension di otro y pa otro. Comprension ta conduci na 
empatia y finalmente na paz. 


Ohala cu awe nos cada un por reconfirma nos compromiso 
na paz, y asina demostra cu e sacrificio ultimo di esnan cu a 
perde nan bida den guera, no tabata en vano”, Prome Minister 
a bisa den su discurso diasabra ultimo 4 di mei. 

Prome Minister Evelyn Wever-Croes: 


SOLUCION PRONTO PA E PROBLEMA DI 
BUBALIPLAS 


J > 
al 


a. cl. till 
— 


Prome Minister Evelyn Wever-Croes, durante conferencia 
di prensa di Gobierno, a elabora riba e tema di Riool Water 
Zuivering Instalatie (RWZI), cu pa basta tempo tin e prioridad, 
no solamente di Gobierno, sino tambe di sector priva, 
specialmente di e sector turistico. 


Prome Minister a indica cu desde inicio di Gabinete Wever- 
Croes II, Gobierno a compromete su mes di busca un solucion 
mas drastico pa e problema aki, ya cu durante gobernacion di 
Gabinete Wever-Croes l, a purba varios alternativa, y ningun 
a yuda. 


E problema di RWZI a wordo poni den man di Minister di 
Naturalesa Ursell Arends y Minister Glenbert Croes cu a bin 
cu e proposicion na Ministerraad pa privatisa e planta. Manera 
ta conoci pa varios aña, Gobiernonan pa motibo di problema 
financiero, specialmente durante pandemia, no tabata tin e 
fondo pa por inverti den e planta. Esaki a trece cu ne cu awe, 
pa falta di inversion, e planta ta den un estado critico. 


Prome Minister a splica cu na momento cu Gobierno tabata 
tin e posibilidad pa aloca fondo pa haci inversion den e planta, 
esaki no tabata posibel pa motibo di e normanan y supervision 
financiero. Aki ta unda a bay di acuerdo pa privatisa e planta 
y pas’e den man di un entidad estatal di Gobierno, cu si tin e 


posibilidad y forsa pa busca refinanciamento pa por traha un 
planta nobo. Lo privatisa RWZI, y pone den man di Utilities 
cu a expresa interes den e planta. E planta lo bay over cu 
e incineratornan y ful e sistema di riolereing cu tin un balor 
escencial. Tur esakinan ta bay over na un "dochter companie" 
cu Utilities ta bay incorpora. Pa por financia e trabounan cu e 
compania ta bay haci, Gobierno lo bin cu un aumento chikito 
den e "environmental levy", cu ta un impuesto cu turistanan ta 
paga como contribucion na medio ambiente. 


E ley pa privatisa RWZI ta na Parlamento y pa e siman aki, 
Gobierno por spera nan preguntanan, y lo contesta nan pa 
asina e ley por wordo trata den Parlamento. Esaki lo ta un 
solucion definitivo pa RWZI, mirando cu e ta un problema 
grandi. Pa hopi tempo Gobierno a bin ta purba na domina e 
holo malo di e planta pero e holo ta sali bek. 


Prome Minister a indica cu unabes cu e traspaso di e planta 
wordo haci na e compania estatal, trabounan lo cuminsa 
pa cu un solucion definitivo. Utilities a traha hunto cu Royal 
HasKoning riba un plan di urgencia pa asina nunca mas nos 
haya molester di e planta aki. “Cu esaki nos ta riba caminda pa 
un solucion structural pa loke ta RWZI, y cu nunca mas nos lo 
bay tin molester ni di holo, ni di nada otro cu e planta di RWZI 
por trece cu ne", Prome Minister a expresa. MN 

Prome Minister Evelyn Wever-Croes: 


GABINETE WEVER-CROES A BAHA E 
“OVERTOLLIGHEIDSPOEL” DI MAS DI 80 PERSONA 


PA MENOS DI 10 PERSONA 


“Gabinete Wever-Croes lo sigui cu esfuersonan pa asina logra baha e cifra 
aki mas ainda y yega na 0” 


Eind 2022 heeft de regering een nieuw beleid aangekondigd met betrekking tot de aanpak van de 
overtolligheidspoel. In het kort wordt middels dit beleid actiever gezocht naar passende functies voor de 
non-actieve ambtenaren. Daarbij worden de non-actieve ambtenaren zelf verantwoordelijk gesteld voor hun 
eigen re-integratietraject en worden ze begeleid door het DRH gedurende dit traject. Het re-integratietraject 
duurt 12 maanden. In geval dat een non-actieve ambtenaar niet mee wil werken aan zijn reactivering of de 
aangeboden begeleiding, zullen er hieraan negatieve gevolgen verbonden zijn (bijvoorbeeld: opstarten 
disciplinaire procedure of ontslag). Conform dit beleid kan ook bij verstrijking van de maximumtermijn van | 


Beginstand 2023 
Eindstand 2023 


Verschil: 


Durante e Conferencia di Prensa siman pasa pa presenta e 
Relato Annual 2023 di su ministerionan, Prome Minister Evelyn 
Wever-Croes a splica riba e tema di e “overtolligheidspoel”. 


Prome Minister a indica cu e tema di gasto di personal ta 
un reto grandi cu Gabinete Wever-Croes a hereda di e mal 
maneho di e gobierno anterior. Na inicio di Gabinete Wever- 
Croes tawatin mas di 80 persona non-actief, den e asina yama 
overtolligheidspoel y cu e bon maneho di e gobierno actual, a 
logra baha esaki te na menos di 10 persona. 


E mandatario ta splica cu e overtolligheidspoel ta hendenan 
cu ta den servicio di Gobierno, ricibiendo nan salario, pero 
nan no ta presenta na pia di trabou. E gobierno actual a 
cuminsa cu proyectonan pa elimina e poel aki y a logra bah’e 
considerablemente. Parti di e personanan a bay traha un 
caminda y a keda traha eynan y no ta na cas mas ganando 
placa sin traha, y asina a sali di e poel. Otronan cu no kier of 
no por a haya un trabou pa keda na dj’e a wordo retira for di 
servicio di Gobierno. Afia 2023 a cuminsa cu 12 non-actief y 


jaar (onsuccesvolle reactivering) ontslag worden verleend. 


a finalisa cu 11. Tawatin 2 pendiente door di decisionnan cu 
no a wordo tuma prome cu 31 di december 2023, pero si na 
comienso di januari 2024, y asina a yega na 9 persona. 


Ta mustra cu e cantidad a keda para rond 10 persona pa 
motibo cu tin hende ta wordo retira of ta tuma nan retiro, pero 
na cierto momento tin otronan cu ta drenta e poel pa motibo 
cu nan no por a funciona na un departamento. “P’esey e grupo 
aki di alrededor di 10, ta keda un grupo cu mester pone mas 
atencion na dj'e. Sinembargo e ta un logro hopi grandi di por a 
baha di mas di 80 non-actieven na menos di 10 na e momento 
aki. Gabinete Wever-Croes lo sigui cu esfuersonan pa asina 
logra baha e cifra aki mas ainda y por yega na 0”, Prome 
Minister a remarca. 


Por lesa e Relato Anual 2023 completo riba Facebook di 
Gabinete Wever Croes of click e link:  https://issuu.com/ 
gabinetewevercroesaruba/docs/jaarverslag_algemene_ 
zaken_2023 

MINISTER 


Unsell Arends 


a 1 Os 


Diaranson 1 di mei 2024, Minister Arends a tene un reunion 
importante cu mandatarionan di International Civil Aviation 
Organisation (ICAO). E reunion nanki a sosode durante e 
evento di “Global Implementation Support Symposium”, cu a 
tuma luga na Republica Dominicana. E evento aki, organisa 
anualmente pa ICAO, tin como meta pa stimula sosten, facilita 
programa pa desaroyo di capacidad, y promove desaroyo 
sostenibel entre su estadonan miembro. 


Minister Arends, hunto cu funcionarionan di Departamento di 
Aviacion Civil di Aruba, a sostene un encuentro importante 
cu Sr. Juan Carlos Salazar, Secretario-General di ICAO, 
Sr. Christopher Barks, Director-Regional di ICAO pa Norte- 
America, Centro-America y Caribe, y tambe Sr. Jorge 
Vargas, Director di ICAO-CDI (Capacity Development and 
Implementation Bureau). 


E encuentro a bay den un ambiente sumamente positivo y 
constructivo. A toca diferente tema di relevancia, manera e 
proceso pa converti Departamento di Aviacion Civil den un 
entidad autonomo cu su propio fluho di entrada, connectividad 
aereo den nos region, aviacion sostenibel, desaroyo di Aruba 
su sistema di transporte, ampliacion y modernisacion di Aruba 
su aeropuerto (gateway 2030) y tambe implementacion di 
identidad di biahero digital (“Digital Travel Credential”) a traves 
di e plataforma di Aruba Happy One Pass (AHOP). 


Tambe a elabora riba e desafionan cu ta wordo encontra 
door di Aruba, siendo un isla chikito. Un di e desafionan aki 
ta e dificultad pa por haya personal qualifica pa trabounan 
specialisa. Finalmente a papia di aliansanan y cooperacionnan 
cu Aruba ta haciendo uzo di dje pa asina complementa su 
trabounan y pa por keda garantisa siguridad di nos industria 
di aviacion. 


ICAO a keda masha contento y impresiona cu e update ricibi. 
ICAO a elogia Departamento di Aviacion Civil di Aruba pa e 
manera proactivo y dinamico con Aruba ta evolucionando su 
mes a pesar di tur e desafionan y retonan cu ta enfrentando, 
y a reitera cu e profesionalnan Arubiano ta gosa di un bon 


La — — 
reputacion den e ramo internacional di aviacion. 


Minister Arends a enfatisa di lo sigui cu e trabounan cu 
actualmente ta wordo desplega, den e cuadro di acuerdonan cu 
a haci cu ICAO, y lo keda tene ICAO na altura di progresonan. 
ICAO di su banda tambe a re-confirma cu lo brinda Aruba 
apoyo y sosten unda cu por. 

Con pa propone un persona q 


www.gobierno.aw 
www.overheid.aw 
www.government.aw 


PA MAS INFORMACION POR YAMA OF MANDA E-MAIL: 


Sra. |. Niclaas-Ras Spa. R. Garrido = | condeco.aruba@gmail.com 


Dialuna 6 Mei 2024 


MINISTER 


Edy Cres 
MINISTER ENDY CROES TA FELICITA CHRISTIAN 


PEREIRA Y LANA GOBERT, E GANADONAN DIE DI 
62 EDICION DI HARRY JANSSEN MEMORIAL RACE 


Riba Dia di Rey, Minister Endy Croes a bishita diferente 
actividad rond di nos isla. Diasabra atardi, e mandatario di 
Deporte acompafia pa su kerida esposa Dilailah Croes — Odor 
a atende e di 62 edicion di Harry Janssen Memorial Boulevard 
Race organisa pa Aruba Triathlon Association. Minister Endy 
Croes tabata presente na inicio di e careda pa desea e 
coredonan hopi exito. 


Alrededor di 755 coredo a participa den e careda di 10 KM cua 
inicia na Malmok y a finalisa na Aruba Ports Authority. Tabatin 
hopi ambiente banda di caminda, unda cu famia, colega y 
amistad di e coredonan a duna sosten y apoyo. E coredonan: 
Christian Pereira y Lana Gobert a sali e ganadonan absoluto 
di e di 62 edicion di e Harry Janssen Memorial Race. Cu 
disciplina, deseo, dedicacion y determinacion boso a logra. 
Masha pabien! mmm 

Minister Endy Croes: 


E DI TRES EDICION DI WEGANAN ESCOLAR (WE) 
ARUBA 2024 TA TUMA LUGA DI1 DI JUNI PA 15 DI 
JUNI PROXIMO 


pio — 


Diabierna atardi, den Conferencia di Prensa di Gobierno 
di Aruba, Minister Endy Croes a lansa oficialmente e di tres 
edicion di Weganan Escolar. Presente na e ocasion special 
aki tabata Parlamentario Sra. Setty Christiaans — Yarzagaray, 
Sra. Shailiny Tromp - Lee, Sr. Ricky Hoek y Sr. Alvin Molina, 
directivanan di scol, instructor- y docentenan di deporte y 
demas invitadonan special. 


Weganan Escolar ta un proyecto deportivo di Ministerio di 
Enseñansa y Deporte y IBiSA. E meta di WE Aruba ta pa 
promove deporte bou di e alumnonan di scol preparatorio, 
basico y secundario. Deporte ta fomenta union, alegria y crea 
amistad. Tambe, ta trece positivismo sin lubida cu e ta sano. 
“Deporte ta e vehiculo pa hiba bo semper riba e bon caminda 
y ta crea lider”, Minister Endy Croes a expresa. 


Weganan Escolar ta un competencia pa e alumnonan di scol 
preparatorio, basico y secundario cu ta competi den diferente 
disciplina e.o. futbol, volleyball, beach tennis, badminton, 
“kids athletics”, WE Baile y e afia aki a introduci un categoria 
nobo, esta WE Mente. E weganan di clasificacion pa Weganan 
Escolar 2024 a cuminsa na luna di october 2023 y ta finalisa 
na luna di mei 2024. Un total di 1000 alumno di 42 scol ta 
participa na Weganan Escolar 2024: 

14 scol preparatorio, 20 scol basico y 8 scol secundario. E 
mandatardio di Deporte a elabora riba diferente premio 
atractivo cu e scolnan ganado ta ricibi. 


E gran apertura di WE Aruba 2024 ta tuma luga diasabra, 1 
di juni na Compleho Deportivo Nadi Croes y Crismo Angela 
y ta clausura dia 15 di juni na Joe Laveist Sport Park na San 
Nicolas. Pues, dos siman di competencia, unda e scolnan lo 
bataya contra otro pa conkista e titulo maximo. E mandatario 
di Deporte ta gradici IBiSA y e comision organisado pa realisa 
un otro competencia deportivo. Tambe, Minister Endy Croes 
ta gradici Gobierno di Aruba, Lotto pa Deporte, Stichting Sport 
Subsidie Aruba, AAA y Setar pa haci Weganan Escolar 2024 
posibel. Pa ultimo, Minister Endy Croes ta desea tur scol cu 
ta competi den e campeonato di WE Aruba 2024 hopi exito 
y ta invita Pueblo di Aruba pa duna sosten y apoyo na nos 
hobennan. MN 

MINISTER ENDY CROES CS 
TA FELICITA TUR 
GANADO DI ARUBA 
OPEN IRONMAN 
COMPETITION 2024 


Recientemente, Minister di Ensefiansa y Deporte Endy Croes 
a asisti na e entregamento di premio di Aruba Open Ironman 
Competition 2024 cu a tuma luga na Double Down Sportbar and 
Grill na Eagle Resort. E campeonato internacional a tuma luga 
na WELA dia 27 y 28 di april ultimo cu mas di 140 participante di 
diferente pais entre otro, Aruba, Curacao, Boneiro, Colombia, 
Ecuador, Guatemala, Surinam, Merca, Jamaica y Hulanda. 


Na e ocasion special aki, a otorga premio na e ganadonan di 
diferente pais den diferente categoria. Minister Endy Croes ta 
felicita presidente di Aruba Practical Shooters Club Sr. cu a 
organisa e tremendo campeonato aki. Alabes, e mandatario 
di Deporte ta felicita tur participante y ganado di Aruba Open 
Ironman Competition 2024. 

MINISTER ENDY CROES A PRESENCIA E 
CEREMONIA PROTOCOLAR DI DIA DI REY 


vA 


2 


Diasabra 27 di april, Reino Hulandes a celebra fecha natalicio 
di Su Mahestad Rey Willem - Alexander. En conexion cu dia 
aki, Comision Celebracion Dianan Nacional a prepera un 
bunita ceremonia protocolar na Parke Wilhelmina. Presente 
na e mainta protocolar tabata: Su Excelencia Gobernador 
di Aruba Alfonso Boekhoudt y su distinguido esposa, Prome 
Minister Evelyn Wever — Croes y esposo, Vice Prome Minister 
Ursell Arends y esposa, Minister Endy Croes y esposa, Minister 
Xiomara Maduro, Minister Dangui Oduber y esposa, Minister 
Geoffrey Wever, Presidente di Parlamento mr. Edgard Vrolijk, 
representante di Cuerpo di Marina Real y Cuerpo Consular. 


Durante e ceremonia protocolar na honor di Rey Willem - 
Alexander, Presidente di Parlamento di Aruba mr. Edgard 
Vrolijk a hiba palabra y a felicita Su Mahestad den nomber 
di Pueblo di Aruba. Despues a sigui un bunita show di baile 
di “Kids & Youth in Action” bou direccion di Sra. Deborah 
Boekhoudt y coreografo Sra. Raisa Montilla. Su Excelencia 
Gobernador di Aruba, Alfonso Boekhoudt a otorga e premio 
Copa B. Felipe Tromp 2024 na e futbolista Ethan Geerman 
y landado Braynsly Dirksz. Premio Estimulo a bay pa Kailen 
Wouters y Dalton Conijn. E mainta a clausura cu un bunita 
desfile di diferente grupo di scout. Concluyendo, Minister Endy 
Croes ta gradici Comision Celebracion Dianan Nacional pa 
organisa e bunita Ceremonia Protocolar di Dia di Rey. 


Dialuna 6 Mei 2024 


ENSENANSA PA EMPLEO TA CRUCIAL PA YUDA 
NOS — DRE NTA MERCADO LABORAL 


Recientemente Minister Glenbert Croes a anuncia cu a baha 
e exigencia di edad pa 16 afia pa por sigui cursonan na 
Ensefiansa pa Empleo. 


Locual cu a conduci e mandatario na e decision aki ta 
specialmente nos hobennan cu a/ta termina SPO pero cu no 
por ‘stroom door’ pa EPB y igual pa nos graduadonan di EPB 
cu no ta bin na remarca pa por sigui studia na EPI. 


Specialmente pa e hobennan aki: “Nos a habri e posibilidad pa 
nos hobennan por sigui cursonan dirigi riba demanda laboral, 
ampliando asina nan posibilidad pa un entrada mas facil den 
mercado laboral.” Hobennan por sigui (re)capacita nan mes cu 
diferente cursonan pa amplia nan conocemento. Dje forma aki 
e transicion ta bira mas facil pa por haya un empleo pasobra 
trabou tin. 


Cursonan: 

Minister Croes a presenta cifranan di e cantidad di cursonan 
ofreci pa EPE. Durante e prome tanda di 2023, EPE tabata 
ofrece 23 diferente curso. A subi esaki den e di dos tanda pa 
27 curso, y actualmente pa e prome tanda di 2024 tin un total 
di 34 curso cu miras cu esaki ta bay amplia cu diversificacion 
di cursonan. 


EPE ta un fuente di enseñansa hopi popular den comunidad 
bou di esnan cu kier prepara nan mes pa drenta e mercado 
laboral. E cursonan cu tin disponibel ta entre otro: Computer for 
Beginners, MS Word, Excel, Office Skills, Bartender, Casino, 
Waiter, Customer Service, Human Resources, diferente 
idiomanan manera Ingles, Hulandes y Spaño, Marketing, 
Supervisory Management, Kleinvaarbewijs, y Horticultura, ta 
algun cu EPE ta ofrece. 


Ademas di e diverso cursonan, Enseñansa pa Empleo ta brinda 
e cursista un areglo di pago y na un prijs socialisa. Loke cu nos 
kier ta pa nos hobennan haya trabou, pa tur nos hendenan haya 
un bon trabou. Dje forma aki Ministerio di Labor ta contribui y 
apoya e diferente posibilidadnan di (re)capacitacionnan di nos 
hendenan. 


Pa informacion y/of pa por inscribi pa cualkier curso, por subi 
e website di EPE cu ta www.epearuba.com 


Crecemento di EPE den cursonan ofreci 


Prome Tanda 2023 DI Dos Tanda 2023 Prome Tanda 2024 


Algun di e cursonan cu EPE ta ofrece na prijs socialisa 


Customer Service 
Human Resource 


Computer Beginners 
Excel 


Word Idiomanan 
Office Skills Sales & Marketing 
Bartender Supervisor Management 
Casino Klein Vaarbewijs 
Waiter Horticultura 
www.epearuba.com 4 


Anuncio Importante EPE 


Awor hobennan di 16 aña 
tambe por sigui curso 
na EPE 

LABOR FORCE SURVEY 2023 


Number of persons by activity Key labor market indicators by activity 
status (absolute numbers) status 2016-2023 (rates) 
PON 58.4 57.7 56.6 = seg 381 60-2 
SZ. > 50.5 
- 44.7 
N 39.0 36.7 393 
i i 36.7 36.6 34.0 37.2 
54,523 2,248 
employed unemployed 8.9 86 88 
1 — 43 400 
33,761 2016 2017 2018 2019 2020 2021 2022 2023 
inactives -*-Employed - Unemployed Inactives 


Source: Labor Force Survey 2016, 2017, 2018; Pilot Census 2019, 
Census2020, Labor Force Survey 2021, 2022, 2023 


Key labor market Activity status by age category and sex 2023 
indicators 2023 (rates) 

ARUBA A PONE KRANS ARIBA 
DODENHERDENKING NA WAALSDORPERVLAKTE 


EA wet Bs CEN 


: 222 
. 


Un delegacion di Gabinete di Minister Plenipotenciario, 
encabesa pa studiantenan Arubiano, a pone un krans na e 
monumento na Waalsdorperviakte ariba "Dodenherdenking" 
diasabra 4 di mei 2024. Tambe presente tabata directora di 
Gabinete di Minister Plenipotenciario di Aruba mr. Joselin 
Croes. 


E conmemoracion ariba “Dodenherdenking” na 
Waalsdorpervlakte ta un lugar y monumento cu un significacion 
special, pasobra e monumento ta na e sitio unda durante di 
segunda Guera Mundial hopi persona cu tabata forma parti di e 
resistencia contra di e ocupacion Aleman a wordo fusila. Entre 
nan e hoben Arubiano Boy Ecury cu hunto cu otro miembronan 
di resitencia a haya su morto pa medio di un peleton di bala 
ariba 6 november 1944. 


Pa añanan Gabinete di Minister Plenipotenciario a participa 
na e conmemoracion aki — cu excepcion durante e periodo di 
Covid, unda e conmemoracion no a tuma lugar — cual momento 
ta importante pa di e manera aki tene na bida e memoria y e 
storia di bida di Boy Ecury. 


Na e monumento na Waalsdorpervlakte e studiantenan 
Arubiano a pone un krans acompaña pa directora Joselin 
Croes y funcionario di departamento di Enseñansa di Gabinete 
di Aruba Ivonne Navas. 

MINISTER THIJSEN A TENE CHARLA RIBA BOY 
ECURY NA “VRUHEIDSMAALTUD” NA DEN HAAG 


mr. Juan Thijsen 


Gevolmachtigde minister van Aruba 


Na Biblioteca Central di Den Haag a tuma lugar un asina 
yama “vrijheidsmaaltijd” organisa pa Dutch Caribbean Book 
Club y Biblioteca Central di Den Haag. E “vrijheidsmaaltijd” 
ta un iniciativa di e Comité 4 en 5 mei cu ta responsabel pa e 
organisacion di e Conmemoracion riba 4 di mei y e eventonan 
den cuadro di “Bevrijdingsdag” na Hulanda. E “vrijheidsmaaltijd” 
ta tuma lugar na diferente citionan den diferente ciudadnan na 
Hulanda. 


E evenemento ta trece 70 persona hunto na mesa pa papia 
riba libertad y democracia y tin como tema central: ‘Boy Ecury, 
een Arubaanse jongen in het verzet’. E programa a cuminsa 
cu un discurso di Minister Plenipotenciario di Aruba mr. Ady 
Thijsen. Sr. Thijsen a cuminsa na bisa cu un dia prome su 
persona hunto cu Prome Minister di Hulanda, Minister di 
Defensa, Minister Plenipotenciario di Curaçao y Secretario di 
Estado di Bienestar General a pone un krans na e monumento 
riba e dam na Amsterdam pa recorda e victimanan di Segundo 
Guera Mundial. Na mes momento Minister Thijsen a trece dilanti 
den su discurso con Aruba y Curacao a experencia guera, na 
momento cu submarinonan Aleman a purba na bombardea e 
refinerianan. 'Danki Dios cu esaki no a sosode, pero si hopi 
tankeronan a wordo ataca entre Lago di Maracaibo y Aruba 
y cu akinan hopi persona a perde nan bida. Esaki tabata un 
operacion di Alemania pa purba na stroba cu e refinerianan 
ta haya crudo di azeta y asina produci combustibel pa e 
Mericanonan. Al final e Mericanonan y nan submarino mas 
avansa a core cu e Alemannan for di Mar Caribe y loke a 
conduci na victoria di e trupanan aliadonan riba e regimen di 
Hitler.’ 


‘Mientras cu e islanan tabata den suspenso con leu nan ta 
wordo envolvi den e guera na Europa, un hoben Arubiano a 
dicidi pa acopla cu e resistencia contra di e Alemannan. Su 
nomber ta Boy Ecury. Hunto cu su bon amigo Luis de Lannoy 
y Delfincio Navarro, Boy Ecury a haci hopi atraconan riba 
trucknan y treinnan Aleman y a yuda pilotonan di e aliadonan 
na Tilburg. Boy Ecury tabata un Arubiano di color y pesey e 
tabata yama atencion y na 1942 e mester a sali for di Tilburg, 
pasobra tabata demasiado peligroso pe. Riba diadomingo 5 
di November 1944 despues cu Boy a bin di misa ela wordo 


aresta na Rotterdam. Despues di a keda cera na e prison na 
Scheveningen, Boy Ecury a wordo fusila riba 6 di November 
1944 na Waalsdorpervlakte na Scheveningen. Na 1947 su 
restonan mortal a bin Aruba, unda Boy Ecury a keda dera cu 
honor militar.’ 


Minister Thijsen den su discurso ta haci e pregunta kico e 
acto heroico di Boy Ecury ta nifica pa nos y pa ilustra esaki 
sr. Thijsen a usa dos quote. E prome ta di Nelson Gaylord: 
“The ultimate test of man's conscience may be his willingness 
to sacrifice something today for future generations whose 
words of thanks will not be heard.” Di dos quote ta di Raphael 
Warnock: “Our nation is forever indebted to the brave men and 
women who laid it all on the line for our country, especially those 
who made the ultimate sacrifice in defense of our freedoms.” 
Minister Thijsen: ‘Boy Ecury tabata un studiante hoben y den 
plenitud di su bida a haci e sacrificio ultimo pa nos tur. Mi ta 
tuma mi mes como ehempel. Mi a studia, traha como abogado, 
a bira parlamentario y eligi como presidente di Staten, nombra 
como Representante di Aruba na Union Europeo y Minister 
Plenipotenciario. Tur esaki den pleno libertad. Esaki mi por a 
logra danki na Boy Ecury y ture otronan cu tabata den resistencia 
durante di Segundo Guera Mundial. Ami ta agradecido, Aruba 
ta agradecido, Reino Hulandes ta agradecido y tambe nos tur 
pa ta biba den libertad, en paz y democracia. Finalmente mi 
mester bisa cu e importancia grandi ta pa semper nos carga 
Boy Ecury den nos curason y percura pa su hechonan sigi biba 
cerca generacionnan nos dilanti,’ segun palabranan di Minister 
Plenipotenciario Ady Thijsen. 


Despues di e discurso di Minister Thijsen e programa a sigi cu 
un charla di Nelson Lacroes, kende a conta mas riba e bida di 
Boy Ecury y tambe e otro heroe di resistencia manera George 
Maduro y Tirso Sprockel. 

Prome Minister di Aruba mr. Evelyn Wever-Croes a duna un 
bunita discurso riba video den cual Premier Wever-Croes a 
acentua e rol heroico di Boy Ecury durante di Segundo Guera 
Mundial. 

E programa a keda ilustra cu musica di e pianista Alexander 
Kraft van Ermel, nieto di e conocido pianista y compositor 
Curasolefio Wim Statius Muller. 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


ANA DI STABILIDAD Y PROSPERIDAD 


